CELEX: 62009TN0057
Language: bg
Date: 2009-02-09 00:00:00
Title: Дело T-57/09: Жалба, подадена на 9 февруари 2009 г. — Alfastar Benelux/Съвет

1.5.2009   
            
            
               BG
            
            
               Официален вестник на Европейския съюз
            
            
               C 102/19
            
         Жалба, подадена на 9 февруари 2009 г. — Alfastar Benelux/Съвет
   (Дело T-57/09)
   2009/C 102/31
   Език на производството: английски
   
      Страни
   
   
      Жалбоподател: Alfastar Benelux (Ixelles, Белгия) (представител: N. Keramidas, lawyer)
   
      Ответник: Съвет на Европейския съюз
   
      Искания на ищеца
   
   
               —
            
            
               Отмяна на решението на Съвета, с което се отхвърля офертата жалбоподателя, подадена в отговор на процедурата за възлагане на обществена поръчка UCA-218-07 за доставка на „Техническа поддръжка — справочна служба и услуги, свързани със сайта, за персонални компютри, принтери и периферни устройства на генералния секретариат на Съвета“ (1), за което жалбоподателят е уведомен с писмо от 1 декември 2008 г. и всички последващи решения на Съвета, включително това, с което поръчката се възлага на оферента, избран за изпълнител,
            
         
               —
            
            
               да осъди Съвета да заплати на жалбоподателя вредите, понесени от него в резултат на процедурата за възлагане на въпросната обществена поръчка в размер на 2 937 902 EUR, или частта от горната сума в зависимост от датата на отмяна на горното решение на Съвета,
            
         
               —
            
            
               да осъди Съвета да заплати съдебните разноски на жалбоподателя, направени във връзка с тази жалба, дори в случай на отхвърлянето.
            
         
      Правни основания и основни доводи
   
   В настоящото дело жалбоподателят иска отмяната на решението на ответника, с което се отхвърля неговата оферта, подадена в отговор на процедурата за възлагане на обществена поръчка UCA-218-07 за доставка на „Техническа поддръжка — справочна служба и услуги, свързани със сайта, за персонални компютри, принтери и периферни устройства на генералния секретариат на Съвета“ и за възлагане на поръчката на оферента, избран за изпълнител. По-нататък жалбоподателят иска обезщетение за твърдените вреди, претърпени в резултат на процедурата за възлагане на обществената поръчка.
   В подкрепа на исканията си жалбоподателят изтъква четири правни основания.
   На първо място той твърди, че ответникът е допуснал няколко явни грешки в преценката свързани с: липса на сертифициране на спечелилия процедурата за обществена поръчка, липса на разрешение за достъп в рамките на НАТО за персонала на спечелилия процедурата за обществена поръчка, фактът, че спечелилият процедурата за обществена поръчка не разполага с персонала, за който е направена оферта, с квалифициран персонала за разлика от жалбоподателя, оценки за трансфер на знания и оценяване на броя на персонала, предложен от оферентите.
   На второ място жалбоподателят твърди, че ответникът не е изпълнил своите задължения за равно третиране на кандидатите и за прозрачност.
   На трето място той изтъква, че процедурата за възлагане на обществена поръчка съдържа многобройни несъответствия и неточна информация.
   На последно място жалбоподателят твърди, че жалбоподателят не е изпълнил задължението си да мотивира актовете си.
   
      (1)  ОВ 2008/S 91-122796